অর্থাৎ কোন কথায় কি বলতে হবে, সেটাও তিনি জানেন না। এটা যে রাজনৈতিক স্ট্যান্ট নিতেই বলা, তা কি আওয়ামী বুদ্ধিজড় সমর্থকরা বুঝবে? অথচ দেখেন, তিনি এবং খালেদা জিয়া যখন এই বিবৃতি দেন, তখন কিন্তু সেটা সবাইর শেষে। মানে যখন সব মুসলিম রাষ্ট্রের বিবৃতি দেওয়া শেষ, তারও অনেক পরে। যে চলচ্চিত্র নিয়ে মধ্যপ্রাচ্যে তোলপাড় চলছে, যাতে আমেরিকাও বিব্রত, এবং আমেরিকা সরকারও গুগলকে চিঠি দিয়েছে, তা বন্ধ করতে (তারা এতোই নিয়মতান্ত্রিক শক্তিমান যে আমেরিকা সরকারের কথাও রাখেনি), আর সেটা নিয়েই কিন্তু বাংলাদেশে মিছিল হলো সবাইর শেষে। এবং এই মিছিলও বের করে শুধু মাত্র কিছু আলেম সমাজ বা তাদের সমমনাদের পক্ষ থেকেই। এখানে কোনো আওয়ামী বা বিএনপি, জাতীয় পার্টির সমর্থকেরা মিছিলও করেনি, প্রতিবাদও করেনি। প্রতিবাদ করেনি এদেশের কোনো বিশ্ববিদ্যালয়, কলেজ, মাদ্রাসার তরফ থেকেও। অর্থাৎ যাও সবাই শেষে মিছিল হলো, সেটাও টুপিদাড়ি, পাঞ্চাবীপাজামাধারী লোকদের তরফেই। কিন্তু মিসর, লিবিয়া, ইরান, তিউনিসিয়া, ইয়েমেন, জর্দান প্রভৃতি দেশের লোকেরা কিন্তু শুধু টুপিদাড়ি, পাজামাপাঞ্জাবিধারী লোকেরাই মিছিল করেনি, প্যান্ট, শার্ট, টি-শার্ট প্রভৃতি সব পরিচয়ের লোকেরাই শুরু থেকেই প্রতিবাদ জানিয়েছে। তার মানে বাংলাদেশের আলেম সমাজ, ইসলামী দলগুলো যেমন, এই দেশের আধুনিক শিক্ষায় শিক্ষিত লোকেরাও তেমন। বা আরও একশ কাঠি বেশি। তারা তো কোনো প্রতিবাদই জানায় নি। এ দেশের সাধারণ মুসলমানও কোনো প্রতিবাদ জানায় নি। আর একেবারে শেষমেশ (তাও জুম্মাবার উপলক্ষ্যে, তাজ্জব তো!) যে কিছু আলেম, টুপিদাঁড়িঅলা লোকেরা মিছিল করেছে, সেই সাপোর্ট পেয়েই একেবারে সবাইর শেষে এবং একইসঙ্গে একদিনের ব্যবধানে হাসিনা-খালেদা-এরশাদ প্রতিবাদ জানিয়েছে। এটা যে শ্রেফ রাজনৈতিক উদ্দেশে, ঐকান্তিক মুসলিম হিসেবে নয়, তাতেই কি বোঝা যায় না? মিডিয়া বা পত্রিকাগুলোও হাসিনা, খালেদা, এরশাদের বিবৃতি অত্যন্ত কম গুরুত্ব দিয়ে ছেপেছে। ভারত সরকারও যেখানে অনেক আগেই গুগলকে বলে দিয়েছে তাদের দেশে ইউটিউব বøক করে দিতে, সেটাই বাংলাদেশ সরকার প্রায় এক সপ্তাহ পড়ে তাদের সিদ্ধান্ত জানায়।